CELEX: 62016CN0309
Language: sl
Date: 2016-05-31 00:00:00
Title: Zadeva C-309/16: Predlog za sprejetje predhodne odločbe, ki ga je vložilo Bundesverwaltungsgericht (Avstrija) 31. maja 2016 – Corbin Opportunity Fund Lp in drugi

12.9.2016   
            
            
               SL
            
            
               Uradni list Evropske unije
            
            
               C 335/33
            
         Predlog za sprejetje predhodne odločbe, ki ga je vložilo Bundesverwaltungsgericht (Avstrija) 31. maja 2016 – Corbin Opportunity Fund Lp in drugi
   (Zadeva C-309/16)
   (2016/C 335/44)
   Jezik postopka: nemščina
   
      Predložitveno sodišče
   
   Bundesverwaltungsgericht
   
      Stranke v postopku v glavni stvari
   
   
      Tožeče stranke: Corbin Opportunity Fund Lp, Corbin Capital Partners, Redwood Drawdown Master Fund Lp, Redwood Opportunity Master Fund Ltd, Redwood Capital Management LLC, Pontus Holdings Ltd, RMF Financial Holdings Sàrl
   
      Tožena stranka: FMA Österreichische Finanzmarktaufsichtsbehörde
   
      Vprašanja za predhodno odločanje
   
   
               1.
            
            
               Ali je Direktiva 2014/59/EU Evropskega parlamenta in Sveta z dne 15. maja 2014 o vzpostavitvi okvira za sanacijo ter reševanje kreditnih institucij in investicijskih podjetij ter o spremembi Šeste direktive Sveta 82/891/EGS ter direktiv 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EU, 2012/30/EU in 2013/36/EU in uredb (EU) št. 1093/2010 ter (EU) št. 648/2012 Evropskega parlamenta in Sveta (1), zlasti člena 1(1) in 2(1), točka 2, v vsebinskem in časovnem smislu uporabna v primeru družbe za likvidacijo, kakršna je v postopku v glavni stvari, katere reševanje se je z mehanizmi, določenimi z nacionalnim pravom, začelo že pred potekom roka za prenos direktive in se nato po poteku roka za prenos nadaljevalo na podlagi nacionalnih predpisov, s katerimi se je prenesla navedena direktiva?
            
         
               2.
            
            
               Ali Direktiva 2014/59/EU priznava upnikom take družbe za likvidacijo, ki so pri organu za reševanje vložili predlog, da naj ta „preveri in prepove“ sklenitev določenih pravnih poslov (npr. sodno poravnavo), ki jih je družba za likvidacijo nameravala skleniti ali jih je že sklenila z drugimi upniki, pravice, ki jih lahko uveljavijo v upravnem in sodnem postopku?
            
         
      (1)  UL L 173, str. 190.